C 342/176
MT
Il-Ġurnal Uffiċjali tal-Unjoni Ewropea
6.9.2022
Il-Ħamis 17 ta’ Frar 2022
u tagħti aċċess bla xkiel għat-territorju kollu tal-Georgia lill-Missjoni ta' Monitoraġġ tal-UE; jiddenunzja d-detenzjonijiet u l-ħtif illegali ta' ċittadini Georgjani u ż-żieda fl-attivitajiet ta' “frunterizzazzjoni” tul il-linja ta' demarkazzjoni amministrattiva; jesprimi t-tħassib tiegħu dwar il-kampanji ta' diżinformazzjoni mmirati lejn il-missjoni EUMM Georgia u jappella għat-tisħiħ tal-kapaċitajiet ta' monitoraġġ, analiżi u komunikazzjoni strateġika tagħha; jerġa' jafferma l-appoġġ sod tiegħu favur il-pajjiżi tas-Sħubija tal-Lvant, u b'mod partikolari favur l-indipendenza, is-sovranità u l-integrità territorjali tagħhom fil-konfini rikonoxxuti internazzjonalment; iħeġġeġ lill-UE ssaħħaħ l-impenn tagħha fir-riżoluzzjoni paċifika tal-kunflitti fir-reġjun kollu tas-Sħubija tal-Lvant; itenni l-appell tiegħu biex l-UE tiżgura li d-dimensjoni tas-sigurtà tal-pajjiżi tas-Sħubija tal-Lvant tkun riflessa b'mod xieraq anke fil-Boxxla Strateġika tal-UE u tikkunsidra t-tnedija ta' sensiela ta' patti dwar is-sigurtà – oqfsa għal aktar investiment u assistenza fis-sigurtà, il-militar, l-intelligence u l-kooperazzjoni ċibernetika – mal-Georgia, il-Moldova u l-Ukrajna bħala pajjiżi assoċjati, b'tali mod li r-reżiljenza u s-sigurtà tagħhom jissaħħu;
21.
Jinnota t-tisħiħ tal-missjoni konsultattiva tal-UE (EUAM) fl-Iraq bl-inklużjoni ta' appoġġ għall-implimentazzjoni tar-riforma tas-sigurtà interna u l-implimentazzjoni ta' strateġiji nazzjonali għall-ġlieda u l-prevenzjoni tat-terroriżmu (inkluża l-ġlieda kontra l-estremiżmu vjolenti) u l-kriminalità organizzata, b'referenza speċifika għall-ġestjoni tal-fruntieri, il-kriminalità finanzjarja, b'mod partikolari l-korruzzjoni, il-ħasil tal-flus u t-traffikar tal-proprjetà ta' wirt kulturali;
22.
Jitlob li l-UE tindirizza t-theddid konsistenti u dejjem akbar għall-ħarsien u l-preservazzjoni tal-wirt kulturali u trażżan il-kuntrabandu ta' artefatti kulturali, speċjalment f'żoni ta' kunflitt; jinnota li fl-Iraq, il-fatt li xi komunitajiet sfaw imċaħħda mill-wirt kulturali u l-għeruq storiċi tagħhom għamilhom aktar suxxettibbli għar-radikalizzazzjoni; ifakkar li l-EUAM Iraq hija l-unika missjoni jew operazzjoni tal-PSDK li għandha komponent ta' ħarsien tal-wirt kulturali inkluż fil-mandat tagħha sabiex tingħata assistenza u edukazzjoni lis-sħab lokali fl-indirizzar tal-isfidi tas-sigurtà relatati mal-preservazzjoni u l-ħarsien tal-wirt kulturali; jistieden lill-Kunsill u lis-SEAE jinkludu komponent simili f'missjonijiet u operazzjonijiet oħra;
23.
Jinkoraġġixxi li membri tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) jintbagħtu fi Tripli, mnejn tkun qed twettaq l-attivitajiet tagħha; jipproponi li din il-missjoni, li hija impenjata fl-appoġġ lill-awtoritajiet Libjani biex jiżżarmaw in-networks kriminali organizzati involuti fil-faċilitazzjoni ta' immigrazzjoni illegali, it-traffikar tal-bnedmin u t-terroriżmu fl-oqsma tal-ġestjoni tal-fruntieri, għandha tkompli tesplora fi ħdan il-qafas ta' strateġija reġjonali l-possibbiltajiet ta' appoġġ għall-iżvilupp immexxi mill-UE fir-rigward tal-kapaċitajiet tal-fruntieri tal-Istati tas-Saħel b'rabta mal-missjonijiet tal-PSDK fis-Saħel (b'mod partikolari l-EUCAP Sahel Niger); jesprimi t-tħassib tiegħu dwar id-destin tal-migranti, l-applikanti għall-ażil u r-rifuġjati fil-Libja; jappella għall-għeluq tal-faċilitajiet ta' detenzjoni għall-migranti mill-awtoritajiet u l-milizzji Libjani;
24.
Jilqa' t-tnedija tal-operazzjoni tal-PSDK fil-Mediterran, EUNAVFOR MED IRINI u l-proroga tagħha sal-31 ta' Marzu 2023; jenfasizza r-rwol kruċjali tagħha fl-implimentazzjoni tal-embargo fuq l-armi fil-konfront tal-Libja skont ir-Riżoluzzjoni 2526 (2020) tal-Kunsill tas-Sigurtà tan-NU; jenfasizza li l-bini tal-kapaċità qed iħarbat it-traffikar tal-bnedmin u tal-armi; jirrimarka li fl-2020, l-EUNAVFOR MED IRINI irċeviet ħafna rifjuti biex tiġi awtorizzata tagħmel spezzjonijiet, anke fuq bastimenti Torok; jitlob komunikazzjoni trasparenti min-naħa tas-SEAE dwar din il-kwistjoni; jinnota li sal-lum l-EUNAVFOR MED ftit li xejn għandha assi, u dan jillimita b'mod sinifikanti l-kapaċitajiet tagħha; jesprimi tħassib dwar il-fatt li n-NATO, li hija attiva fiż-żona permezz tal-operazzjoni Sea Guardian, mhijiex qed tikkollabora b'mod effettiv permezz ta' aktar koeżjoni fil-kooperazzjoni jew bil-kondiviżjoni ta' informazzjoni u riżorsi; jenfasizza l-importanza strateġika tal-komunikazzjoni pubblika dwar il-missjoni tagħha u t-tlugħ abbord bastimenti, approċċi amikevoli u spezzjonijiet, inklużi rifjuti; jenfasizza l-obbligi internazzjonali dwar it-tiftix u s-salvataġġ ta' persuni f'diffikultà fuq il-baħar f'konformità sħiħa mal-liġi marittima; jitlob li l-UE jkollha rwol sinifikanti fil-Mediterran, billi saret attur li kapaċi jiggarantixxi stabbiltà fir-reġjun; jilqa' r-riżultati taċ-Ċellula ta' Kollegament u Ppjanar tal-UE (EULPC) fl-għoti ta' għarfien espert dwar is-sigurtà, l-intelligence u l-ippjanar lill-atturi tal-UE fi Brussell u fuq l-art jew fuq il-baħar (delegazzjoni tal-UE, EUBAM, EUNAVFOR MED) u lill-Missjoni ta' Appoġġ tan-NU fil-Libja (UNSMIL);
25.
Jiddispjaċih dwar ir-rwol destabbilizzanti ġenerali tat-Turkija f'ħafna oqsma ta' tħassib fl-UE u fil-viċinati tagħha, li jhedded il-paċi, is-sigurtà u l-istabbiltà reġjonali; jinsab imħasseb ħafna dwar l-attivitajiet illegali u t-theddid ta' azzjoni militari tat-Turkija kontra l-Istati Membri tal-UE, b'mod partikolari l-Greċja u Ċipru, fil-Lvant tal-Mediterran u l-attivitajiet illegali tagħha li għadhom kif tħabbru fiż-żoni marittimi Ċiprijotti u Griegi, u jikkundannhom bil-qawwa kollha; jinnota l-isforzi biex titnaqqas it-tensjoni, iżda jiddeplora l-azzjonijiet provokatorji u t-theddid ta' aggressjoni kontra l-operazzjoni MED IRINI minn bastimenti militari Torok, bi ksur tad-dritt internazzjonali u d-drittijiet sovrani tal-Istati Membri tal-UE;